ചെങ്ങന്നൂര് റെയില്വെ സ്റ്റേഷനില് കൂടുതല് സൗകര്യങ്ങള് ന്യൂഡല്ഹി: ശബരിമല തീര്ത്ഥാടകരുടെ സൗകര്യാര്ത്ഥം ആദര്ശ് പദ്ധതിക്കു കീഴില് ചെങ്ങന്നൂര് റെയില്വെ സ്റ്റേഷന് വികസിപ്പിക്കുകയാണെന്ന് റെയില്വേ മന്ത്രി അശ്വനി വൈഷ്ണവ് ലോക്സഭയില് കൊടിക്കുന്നില് സുരേഷ് എംപിയെ അറിയിച്ചു. തീര്ത്ഥാടകര്ക്ക് ഷെല്ട്ടര് റൂം, 33 ശുചിമുറികളടങ്ങിയ കോംപ്ലക്സ് എന്നിവര് നിര്മ്മിക്കുന്നതും കാത്തിരിപ്പ് മുറികള് നവീകരിക്കുന്നതും ഇതിന്റെ ഭാഗമാണ്. ശബരിമല സീസണില് ഇന്ഫര്മേഷന് സെന്റര്, മെഡിക്കല് ഹെല്പ് ഡെസ്ക്, ടൂറിസ്റ്റ് ഇന്ഫര്മേഷന് സെന്റര്, സ്റ്റേഷന് പരിസരത്ത് പൊതുഗതാ സൗകര്യം എന്നിവയും ഉറപ്പാക്കും. തലശ്ശേരി ധര്മടം ഹാള്ട്ട് സ്റ്റേഷന്റെ അടിസ്ഥാന സൗകര്യ വികസനത്തിനായുള്ള ശുപാര്ശ സംസ്ഥാന സര്ക്കാര് നല്കിയിട്ടുണ്ടെന്നും മന്ത്രി അറിയിച്ചു.